Source: https://www.iusinfo.si/Obvestila/Arhiv/2013-05-3%20IUS%20News%20-%20Maj%202013.htm
Timestamp: 2019-06-25 20:26:19+00:00
Document Index: 4084354

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

Maj 2013, številka 5-3 / letnik XI.
Ustavno sodišče je z odločbo U-I-311/11 razveljavilo novelo zakona o gospodarskih družbah v delu, ki članom vodstva ali nadzornega organa družbe, nad katero je bil začet postopek zaradi insolventnosti ali prisilnega prenehanja, preprečuje ustanavljanje, vodenje in nadziranje družb (10.a člen). VEČ
Poslanci bodo danes po nujnem postopku obravnavali predlog novele insolvenčnega zakona, ki naj bi prispevala k razdolževanju gospodarstva in posledično hitrejšemu izhodu iz krize. VEČ
Premierka Alenka Bratušek bo danes pozvala poslance, naj podprejo obstoječi predlog o vpisu fiskalnega pravila v ustavo - torej zapis tega pravila v ustavo z uveljavitvijo leta 2015. VEČ
Potem ko je DZ potrdil spremembe zakona o sistemu plač v javnem sektorju in spremembe zakona o izvrševanju proračunov za leti 2013 in 2014, ki jih je vlada uskladila s sindikati (več o dogovoru), bo ministrstvo za notranje zadeve in javno upravo sindikate povabilo k podpisom parafiranih aneksov h kolektivnim pogodbam. VEČ
Iskanje Hilde Tovšak se intenzivno nadaljuje doma in v tujini. Za njo je bila tudi formalno objavljena mednarodna tiralica, policija pa razmišlja o razpisu nagrade. Premierka Alenka Bratušek želi na sestanku s policijo, tožilstvom, sodstvom in pristojnimi ministrstvi ugotoviti, kaj se je zgodilo in kako naprej. VEČ
Vlada naj nemudoma pripravi zakon, ki bo omejil plače predsednikov in članov uprav v (ne)posredni lasti države na največ višino plače predsednika vlade, poziva sekretar republiškega odbora Sindikata državnih organov Slovenije Drago Ščernjavič. VEČ
Evropsko sodišče za človekove pravice Sloveniji ni podaljšalo roka za pripravo odškodninske sheme za izbrisane. Notranji minister Gregor Virant zato napoveduje maksimalno hitro sprejemanje potrebnega zakona, a priznava, da roka najverjetneje ne bomo ujeli. VEČ
Delodajalci namesto pogodb o zaposlitvi sklepajo z delavci podjemne ali avtorske pogodbe, tudi za dela, ki jih delavci opravljajo v okviru redne dejavnosti delodajalcev, kar je nedopustno ugotavljajo inšpektorji. VEČ
dr. Erik Kerševan:
Skrajšanje odpovednega roka in varstvo po 116. členu ZDR
Na podlagi Napotila za izvajanje revizij računsko sodišče izvaja revizije po mednarodnih revizijskih standardih, ki poleg mednarodnih standardov revidiranja, ki jih izdaja IFAC, zajemajo tudi mednarodne standarde vrhovnih revizijskih institucij in evropske smernice za izvajanje mednarodnih revizijskih standardov, ki ju izdaja INTOSAI - Mednarodna organizacija vrhovnih revizijskih inštitucij.
Med novimi obvestili o začetku veljavnosti sporazumov izpostavljamo Obvestilo o začetku veljavnosti Sporazuma med Vlado Republike Slovenije in Vlado Združenih držav Amerike o krepitvi sodelovanja pri preprečevanju hudih kaznivih dejanj in boju proti njim s prilogo in Obvestilo o začetku veljavnosti Sporazuma med Vlado Republike Slovenije in Vlado Republike Srbije o policijskem sodelovanju.
Z Odločbo vlade se imenuje za državno pravobranilko na Državnem pravobranilstvu na Zunanjem oddelku v Mariboru Lucija Gorišek Perc.
S Sklepom o dopolnitvah Sklepa o izvolitvi predsednikov, podpredsednikov in članov komisij Državnega sveta RS je Franc Kangler imenovan v tri komisije Državnega sveta RS.
Z drugimi novimi predpisi se lahko seznanite na >> UL št. 41 in 42
Izbrali smo aktualno odločbo Vrhovnega sodišča RS, ki obravnava sodno prenehanje delovnega razmerja:
Vrhovno sodišče je s sodbo VIII Ips 7/2013 zavrnilo revizijo v delovnopravnem sporu v zvezi z vrnitvijo na delo k toženi stranki. Prvostopenjsko sodišče je sicer ugodilo tožbenemu zahtevku za vrnitev na delo, vendar je v ponovljenem postopku po pritožbi drugostopenjsko sodišče delno ugodilo pritožbi tožene stranke zoper sodbo, razvezalo pogodbo o zaposlitvi s koncem glavne obravnave pri sodišču prve stopnje, znižalo prisojene reparacijske zneske za prejeta nadomestila za brezposelnost, tožnici prisodilo odškodnino za sodno razvezo pogodbe o zaposlitvi v višini treh plač ter znižalo prisojene stroške postopka. VEČ
Če ste spregledali aktualno kolumno z naslovom Nekaj misli o tožilstvu izpod peresa sodnika Martina Jančarja, vas vabimo k branju.
Med drugim je zapisal: "Ni nikakršna skrivnost, da okoli tožilstva cedi sline vsakokratna politika in da morajo tožilci vsakodnevno prenesti precej pritiskov iz vseh možnih smeri. A to je stvar politične higiene, ki je v naši državi tako ali tako na najnižjem možnem nivoju." VEČ
V pomladnih mesecih je Slovenski inštitut za revizijo revizijske družbe in pooblaščene revizorje opozoril na zakonske nedorečenosti revidiranja invalidskih in energetskih podjetij, ki pri izvajanju revizijskega postopka in oblikovanja revizorjevega mnenja zahtevata njihovo posebno pozornost. VEČ